**ОБАВЕШТЕЊЕ У ВЕЗИ СА ПОЛАГАЊЕМ ИСПИТА ИЗ ТЕОРИЈСКОГ ДЕЛА СТРУЧНОГ ИСПИТА ЗА ТУРИСТИЧКОГ ВОДИЧА И ТУРИСТИЧКОГ ПРАТИОЦА**

 Обавештавамо кандидате да ће се полагање испита из теоријског дела стручног испита за туристичког водича и туристичког пратиоца спровести у периоду **од 6. до 17. марта 2023. године** и обавиће се у просторијама зграде **СИВ 3, улица Омладинских бригада број 1, Нови Београд**, према распореду објављеном на интернет страници овог министарства.

 На испит кандидати треба да дођу **са важећом личном картом, односно пасошем**, најмање 20 минута пре заказаног почетка испита.

 На испит је строго забрањено **уношење мобилних телефона, телекомуникационих уређаја (тзв. бубица и слушалица), фотоапарата и сл.**

Одевање кандидата треба да је у складу са нормама које важе за улазак у зграде државних органа.

 Право да приступе полагању осталих испита теоријског дела стручног испита за туристичког водича и туристичког пратиоца имају кандидати који су положили испит из предмета страни језик.

 Такође, право да приступе полагању имају и кандидати који су положили стручни испит за туристичког пратиоца, а који сада полажу диференцијалне предмете за туристичког водича.

 Кандидат који не покаже потребно знање на теоријском делу стручног испита за туристичког водича из највише два предмета може полагати поправни испит.

 Кандидат који не покаже потребно знање на теоријском делу стручног испита за туристичког пратиоца из највише једног предмета може полагати поправни испит.

 Ако је кандидат за полагање стручног испита за туристичког водича на теоријском делу стручног испита добио оцену из три или више предмета "није положио" сматра се да није положио стручни испит.

 Ако је кандидат за полагање стручног испита за туристичког пратиоца на теоријском делу стручног испита добио оцену из два или више предмета "није положио" сматра се да није положио стручни испит.

 Кандидат који је положио стручни испит за туристичког пратиоца, а који полаже диференцијалне предмете за туристичког водича може полагати поправни испит из највише једног предмета.

 Ако кандидат не приступи полагању стручног испита или одустане од полагања сматраће се да испит није положио.

 Ако кандидат на стручном испиту нарушава правила понашања коришћењем литературе, мобилног телефона или других електронских средстава комуникације, биће удаљен са стручног испита и оцениће се оценом "није положио".

 Поправни испит теоријског дела стручног испита организује се у року који не може бити краћи од 15 дана нити дужи од 90 дана рачунајући од дана објављивања резултата испита на интернет сајту министарства.

 **Такса за полагање стручног испита за туристичког водича из осталих предмета стручног испита износи 15.580,00 динара.**

 **Такса за полагање стручног испита за туристичког пратиоца за полагање испита из осталих предмета стручног испита износи 6.240,00 динара.**

 **Такса за полагање стручног испита за кандидата који је положио стручни испит за туристичког пратиоца, а који полаже диференцијалне предмете за туристичког водича, износи 9.350,00 динара.**

 **Износ таксе уплаћује се на рачун: 840-31396845-85, позив на број: 50-016, по моделу: 97, сврха уплате: такса за полагање стручног испита за туристичког водича и туристичког пратиоца, прималац: Министарство туризма и омладине.**

 **Доказ о извршеној уплати треба понети на дан полагања испита и предати секретару комисије.**

 Молимо кандидате да редовно прате званичнуинтернет страницу овог министарства.